open-index/open-wikipedia-markdown huggingface dataset:
Teresa Teng

**Teresa Teng** (pinyin: 鄧麗君, **Teng Li-Chun**/**Deng Lijun**, 29 Januari 1953 – 8 Mai 1995) adolah surang panyanyi pop Taiwan. Inyo tamasua dek lagu-lagu rakyaik jo balada romantik dinyanyiannyo. Banyak lagu-lagunyo nan lah jadi lagu standar di maso iduiknyo, antaro lain "Kapankah Kau Akan Kembali? (*Hé Rì Jūn Zài Lái*)" jo "Bulan Mewakili Hatiku (*Yuèliang Dàibiǎo Wǒ de Xīn*)". Teresa marakam lagu-lagu indak sajo dalam bahaso&nbsp;Mandarin&nbsp;(baso mandenyo), tapi juo dalam bahaso Hokkien Taiwan, Kanton, Japang, Indonesia,&nbsp;jo&nbsp;Inggirih.

Teresa nan lamo maidok asthma, wafaik taun 1995 dalam umua 42 taun dek sarangan panapasan nan parah, kutiko sadang balibua di Thailand.

## Rujuakan

## Pautan lua
* Teresa Teng Foundation 鄧麗君文教基金會
* 鄧麗君 Teresa Teng テレサ・テン – One And Only 
* Teresa Teng sings The Moon Represents My Heart on YouTube
* Teresa Teng at AllMusic
* [//musicbrainz.org/artist/5c5cb762-d95e-47af-a7bf-35171eeab8e6 Teresa Teng]
 discography at MusicBrainz
* Internet Movie Database
Bulughul Maram

**Bulughul Maram**, atau langkoknyo&nbsp;*Bulugh al-Maram min Adillat al-Ahkam* (بلوغ المرام من أدلة الأحكام), adolah suatu kitab hadits nan disusun dek Al-Hafizh Ibnu Hajar al-Asqalani (773 H - 852 H). Kitab ko mambahas hadits sacaro tematik jo mamuek hadits-hadits nan dijadian sumber pangambilan ukum fikih (*istinbath*) dek para ahli fikih, kusuihnyo dari Mazhab Syafi'i. Kitab ko tamasuak kitab fikih nan diakui dek para ulama sarato banyak dibahas jo ditajamahan di saluruah dunia.
Sunan Gresik

**Sunan Gresik** atau **Maulana Malik Ibrahim** (wafaik 1419 M/882 H) adolah namo salah surang Walisongo, nan dianggap panyeba agamo Islam nan patamo kali di tanah Jawa. Baliau dimakaman di desa Gapurosukolilo, kota Gresik, Jawa Timur.

## Asa katurunan
Indak ado bukti sijarah nan pasti manganai asa katurunan Maulana Malik Ibrahim, walaupun pado umumnyo baliau dianggap bukan urang Jawa asli. Sabuikan *Syekh Maghribi* nan diagiah masarakaik kapadonyo, kamungkinan dek asa katurunannyo nan dari wilayah Arab Maghrib di Afrika Utara.
Gunjo sumatera

**Gunjo sumatera** (*Hystrix sumatrae*) adolah ciek spesies hewan pangarek (rodensia) dari famili Hystricidae. Iko adolah hewan endemis pulau Sumatera, Indonesia, nan dek panduduak diburu juo untuak dimakan.

## Rujuakan

## Bacoan lanjutan
*
My Way

"**My Way**" adolah ciek lagu nan dipopulerkan dek Frank Sinatra. Liriak kato lagu ko dikarang dek Paul Anka, nan dipasangan pado irama lagu babahaso Parancih "Comme d'habitude" nan asalinyo dibuek, ditulih, jo dinyanyian pado 1967 dek Claude François. Liriak lagu Anka nan dalam bahaso Inggirih indak ado ubuangannyo jo liriak asalinyo nan dalam bahaso Parancih. 

Lagu iko sukses dinyanyian deh babagai panyanyi tanamo, yaitu salain  Sinatra tamasuak juo Elvis Presley jo Sex Pistols. "May Way" versi Sinatra batahan salamo 75 minggu di daftar UK Top 40, nan inggo kini adolah rekor talamo.

Sungguahpun lagu ko lah jadi lagu khas Frank Sinatra, anak padusinyo Tina Sinatra mangatoan baso sang panyanyi legendaris tu lamo-lamo banci pulo ka lagu ko. "Liau ndak suko jo lagu tu. Lagu tu talanjua lakek jo payah bana mailangannyo dari sipatunyo. Baliau salalu maanggap lagu tu talalu bana mamantiangan jo mamanjoan diri surang."

## Liriak lagu
:And now, the end is near
:And so I face the final curtain
:My friend, I'll say it clear
:I'll state my case, of which I'm certain

::I've lived a life that's full
::I've traveled each and every highway
::But more, much more than this
::I did it my way

:Regrets, I've had a few
:But then again, too few to mention
:I did what I had to do
:And saw it through without exemption

::I planned each charted course
::Each careful step along the byway
::And more, much more than this
::I did it my way

:Yes, there were times, I'm sure you knew
:When I bit off more than I could chew
:But through it all, when there was doubt
:I ate it up and spit it out
:I faced it all and I stood tall
:And did it my way

::I've loved, I've laughed and cried
::I've had my fill my share of losing
::And now, as tears subside
::I find it all so amusing

:To think I did all that
:And may I say - not in a shy way
:Oh no, oh no, not me
:I did it my way

::For what is a man, what has he got
::If not himself, then he has naught
::To say the things he truly feels
::And not the words of one who kneels
::The record shows I took the blows
::And did it my way

:Yes, it was my way

## Tangga lagu

## Rujuakan

## Pautan lua
* Lyrics of this song  at MetroLyrics
Mazhab Syafi'i

**Mazhab Syafi'i** ( *Shāfiʿī *) adalah salah satu mazhab dari ampek mazhab fikih utamo manuruik aliaran Islam Sunni. Mazhab iko ditagakan dek Imam As-Syafi'i, ulama bangsa Arab murik dari Imam Malik, pado awa abaik ka-9. 

Ukum sarak manuruik Mazhab Syafi'i tarutamo badasar kapado Al-Qur'an jo Hadits Nabi. Kok indak dapek diambiak kaputusan nan jaleh dari kaduonyo, mangko diliek lah Ijma – iyolah mupakaik para Sahabaik Nabi. Kok indak juo dapek diambiak kaputusan, mangko diliek lah Ijtihad – iyolah pandapek surang-surang dari Sahabaik Nabi tu; sarato nan taakia adolah Qiyas – iyolah kieh jo ukum lain nan ado pasamoannyo.

Kini ko Mazhab Syafi'i banyak dianuik dek panduduak di Somalia, Eritrea, Ethiopia, Djibouti, Masia timua, pasisia Swahili, Yaman, wilayah Kurdi di Timua Tangah, Dagestan, wilayah Chechnya jo Ingushetia di Kaukasus, Palestina, Lebanon, Indonesia, Malaysia, Maladewa, pantai Sri Lanka, India, Singapura, Myanmar, Thailand, Brunei, jo Filipina.

## Notes
Ibnu Hajar al-Asqalani

**Al-Hafizh Syihabuddin Abul Fadl Ahmad bin Ali bin Muhammad**, labiah dikana jo namo **Ibnu Hajar al-Asqalani** manuruik asa niniak muyangnyo nan dari&nbsp;Ashkelon&nbsp;() (18 Pebruari 1372 – 2 Pebruari 1449,  852 H.), adolah surang ulama mazhab Syafi'i&nbsp;abaik patangahan nan sabana tamusaua di bidang&nbsp;Hadits, inggo baliau disabuik juo jo gala Syaikhul Islam. Karya-karyanyo maliputi&nbsp;labiah-kurang 50 kitab tantang hadits, sijarah, sirah, tafsir, puisi, sarato fikih mazhab Syafi'i, diantaronyo nan paliang tanamo adolah pambahasannyo ateh kitab Shahih Bukhari, nan dinamoinyo&nbsp;*Fathul Bari*.

## Rujuakan

## Pautan lua
* Ibn Hajar al-‘Asqalani and his Commentary
* Books by Ibn Hajar Al-Asqalani
Bingkaruang

**Bingkaruang **atau disabuik juo **bingkaruang parak **alias **bingkaruang biaso** adolah sajenis reptil bakaki ampek anggota suku **Scincidae** (kadal sejati). Disabuik kadal parak, dek bingkaruang acok sarobok di parak.

Dalam bahaso Inggris dikenal juo sabagai *East Indian Brown Mabuya*, *Many-lined Sun Skink* atau *Common Sun Skink*; sadangkan namo ilmiahnyo *Eutropis multifasciata*, marujuak ka garis-garis samar mamanjang di sampiang tubuhnyo. Sabalun revisi taksonomi, hewan iko dimasuakkan dalam marga "tong sampah" *Mabuya*. Marga *Mabuya* kini dibatehi hanyo untuak spesies nan hiduik di Dunia Baru.

## Pengenalan jenis

Kadal iko acok sarobok di pekarangan, parak, rumpuik-rumpuik atau persawahan, sampai ka hutan rimbo. Ligat dan agak gapuak, kapalo seolah-olah menyatu jo lihia nan gapuak tagok; penampang tubuah nampak basagi ampek tumpul. Total panjangnyo sampai sakitar 22&nbsp;cm, kurang labiah 60% daripadanyo adolah ikua.

Sisi ateh tubuah bawarna coklat tembaga kaamehan, *acok jo bercak-bercak kehitaman di tepi sisik nan membentuk pola garis memanjang nan kabua taputuih-putuih*. Sisi lateral tubuah jo warna galok kahitaman atau kacoklatan babintiak-bintiak putiah (pado nan batino atau hewan mudo), atau keputihan jo saputan warna kuniang tarang sampai jingga kemerahan (pado kadal jantan). Sisi bawah tubuah abu-abu keputihan atau kakuningan.

Sisik-sisik di tangah tubuah tasusun dalam 30-34 deret. Sisik-sisik *dorsal* (punggung), dan jarang-jarang juo sisik *lateral* (di sisi tubuh), pado hewan dewasa mamiliki 3 lunas aluih sampai kuek (jarang-jarang, sabagian sisik *dorsal* berlunas 4 atau 5). Sisik-sisik kapalo di sabalah *posterior* (belakang) aluih alias indak berlunas; sisik-sisik *prefrontal* (di ateh muncuang) saliang basentuhan..

## Kebiasaan jo penyebaran

Kadal suko tampek basamak dan barumpuik, baik di tampek tabukak maupun nan terlindung jo pohon-pohon. Acok taliek bajamua di pagi hari di jalan setapak nan tabukak, tapi banda, atau di pematang sawah.  Pado siang hari bingkarung mancari makan di tampek-tampek nan talindung di parak, pekarangan atau halaman rumah. Di malam hari, kadal ko lalok di bawah lapisan sarasah, timbunan kayu atau tumpukan batu.

Bingkaruang pandai mamanjek pohon, tabiang batu atau bahkan dinding tembok nan tagak tapi kasa, sampai katinggian  sakitar 8-10 meter. Kadal jantan punyo semacam teritori nan dipertahankannyo dari jantan lainnyo. Pertarungan antar jantan ko bajalan sero, tapi ndak balangsung lamo.

Makanannyo tadiri dari aneka serangga, cacing, koncek ketek, dan juo reptil nan lain kayak cacak dan jenis kadal lain nan bertubuh labiah ketek.

Kadal parak diketahui menyebar lueh di Asia bagian tenggara, mulai dari India (Assam) sampai Cino selatan (Hainan, Yunnan) sampai Taiwan, Burma, Thailand, Laos, Kamboja, Vietnam,  Samananjuang Malaya dan pulau-pulau di sekitarnyo, Singapura, Sumatra, Borneo, Jawa, Bali, Filipina, Kalimantan, dan Papua.

## Rujukan

## Pranala lua
* (Inggris) Foto kadal parak pado EMBL Reptile Database
* (Inggris) Many-lined sun-skink pado website EcologyAsia.
* (Inggris) ''Mabuya multifasciata'' pado website Wildherps.com
Waqwaq

**Waqwaq**, ditulih juo **Waq-Waq** atau **Waq Waq**, adolah namo ciek pulau atau kapulauan dalam kisah legenda Abaik Patangahan dari Timua Tangah, iyolah kisah *Saribu Satu Malam*. Waqwaq disabuik dalam catatan para musafir jo geografer Islam, sarupo Buzurg (953), Al-Idrisi (1165), Ibnul Wardi (1348), jo Al-Himyari (1495); inggo kudian muncua pado naskah jo peta tabikan Iberia jo Mediterania. Para musafir tasabuik babedo-bedo pandapeknyo dalam manantuan di ma tampeknyo Waqwaq, ado nan mandugo di pasisia Afrika, kapulauan Seychelles, kapulauan Asia Tenggara, kapulauan Japang, jll.

Al-Idrisi, nan mambuek peta untuak Rajo Roger II dari Sisilia, manampekan koordinat Waqwaq pado tampek nan basasuaian jo pulau Sumatera pado peta moderen. Maso tu, kapulauan Asia Tenggara marupoan pasimpangan jalua palaiaran dunia antaro Barat jo Timur, di ma banyak padagang jo musafir dari babagai nagara singgah untuak maisi baka jo batuka carito tantang patualangan mareka. Legenda Waqwaq jo paunyinyo nan ajaib akianyo baakia satalah frekuensi palaiaran ka daerah tasabuik samangkin maningkek, sainggo peta nan tapek tantang Sumatera jo palabuahan-palabuahannyo dapek dibuek.

Kisah nan sarupo jo legenda Waqwaq kini ko masih tadapek dalam kisah mitologi jo kasenian tradisional, baiak di Eropa maupun Asia.

## Rujuakan
* Early Mapping of Southeast Asia: The Epic Story of Seafarers, Adventurers, oleh Thomas Suarez
* Archipelagoes: Insular Fictions from Chivalric Romance to the Novel, oleh Simone Pinet
* Antiphonal Histories: Resonant Pasts in the Toba Batak Musical Present, oleh Julia Byl
* Sejarah Umat Islam, oleh HAMKA
* What Reason Promises: Essays on Reason, Nature and History, diedit oleh Wendy Doniger, Peter Galison, Susan Neiman
Asghar Farhadi

**Asghar Farhadi** () adolah saurang sutradara dan produser film asal Iran. Inyo alah mandapek tigo Panghargaan Oscar (Academy Award) dan satu Panghargaan Kahormatan Saumua Hiduik.

## Pautan lua

* Bibliografi Asghar Farhadi
Suriah

**Republik Arab Suriah** ( **'), atau disingkek **Suriah''' ( ), adolah sabuah nagara di Timua Tangah nan babatehan jo Turki di utara, Lebanon jo Lauik Mediterania di barat, Yordania di barat, Israel di barat daya, jo Irak di timur. Ibukota jo kota tagadangnyo adolah Damaskus.
Taiwan

**Taiwan** (bahaso Cino: 台灣), atau namo rasminyo **Republik Cino** (中華民國, *Zhōnghuá Mínguó*), adolah sabuah nagara kapulauan nan barado di Asia Timur. Nagara-nagara jirannyo adolah Republik Rakyaik Cino (RRC) di barat, Japang di barat lauik, jo Filipina selatan. Taiwan adolah nagara bukan anggota PBB nan jumlah panduduaknyo tabanyak jo ekonominyo tagadang.

## Sijarah
Pulau Taiwan sabagian gadang diunyi dek panduduak asali Taiwan, sabalun kadatangan urang Cino Han nan mulai bapindah ka pulau tu sajak abaik ka-17. Pamukiman-pamukiman urang Eropa jo Karajaan Tungning badiri indak lamo sabalun muncuanyo Dinasti Qing, iyolah dinasti taakia Cino nan marampeh pulau ko sadonyo. Taiwan kudian dikuasoi dek Japang pado 1895 satalah mangalahan Qing dalam parang.

Salamo Taiwan dalam panjajahan Japang, di Cino daratan badirilah Republik Cino (RC) pado taun 1912 satalah tumbangnyo Dinasti Qing. Kakalahan Japang kapado Sekutu pado 1945, mambuek Republik Cino maabiak alaih pamarentahan di Taiwan. Akan tatapi, Republik Cino malah kudian dirabuik kakuasoannyo di Cino daratan dek pihak Kuminih salamo Parang Sudaro Cino. Taun 1949, Partai Kuminih Cino manguasoi kasaluruahan wilayah Cino daratan, dan mandirian Republik Rakyaik Cino (RRC). Pamarentah Republik Cino malarian diri ka Taiwan jo sataruihnyo tatap juo mangklaim baso marekalah pamarentah nan sah untuak saluruah wilayah Cino.

Sajak itu, yurisdiksi ukum Republik Cino (RC) sacaro efektif anyo tabateh pado Taiwan jo pulau-pulau sakitanyo sajo, di ma pulau utamo mancakuik 99% wilayah *de facto* nagara ko.

## Geografi

Laweh kasaluruahan wilayah yuridiksi takini Republik Cino adolah , mambueknyo jadi nagara ka-137 tagadang di dunia, labiah ketek dari Swiss jo labiah gadang dari Belgia. Kaadoan alam pulau ko kontras bana antaro duo partigo bagian timur nan sabagian gadang tadiri dari bantangan limo area pagunuangan curam dari utara ka selatan, sarato jo bagian barat nan barupo Dataran Chianan nan landai rato nan manjadi tampek tingga sabagian gadang populasi Taiwan. Puncak tatinggi Taiwan adolah Gunuang Yu Shan (disabuik juo *Gunuang Giok*) pado katinggian . Taiwan adolah pulau kaampek tatinggi di dunia.

Kapulauan Penghu nan talatak  di sabalah barat pulau utamo, lawehnyo adolah . Babarapo pulau lainnyo nan lataknyo labiah jauah namun dikontrol pulo dek Republik Cino adolah Kinmen, Wuchiu, jo Kapulauan Matsu di lapeh pasisia Fujian, nan total lawehnyo mancapai ; sarato Kapulauan Pratas jo Pulau Taiping Island di Lauik Cino Selatan, nan total lawehnyo mancapai  akan tatapi indak ado panduduak nan manatap di sinan.

## Caliak pulo
* Urang Amis

## Rujuakan
COBIT

**Control Objective for Information and related Technology**, disingkek **COBIT**, adolah suatu panduan standar praktik manajemen teknologi informasi. Standar COBIT dikaluakan dek IT Governance Institute nan marupakan bagian dari ISACA. COBIT 5 marupokan versi paliang baru.

COBIT mamiliki 4 cakupan domain, iyolah :
* Parancanoan dan organisasi (*plan and organise*)
* Pangadoan dan implementasi (*acquire and implement*)
* Pangantaran dan dukungan (*deliver and support*)
* Pangawasan dan evaluasi (*monitor and evaluate*)
Maksud utamo COBIT adolah manyadiokan kabijakan nan jaleh dan *good practice* untuak *IT governance*, mambantu manajemen senior dalam mamahami dan mangalola risiko-risiko nan bahubuangan jo IT.

COBIT manyadiokan karangka *IT governance* dan patunjuak *control objective* nan detail untuak manajemen, pamilik proses bisnis, pangguno dan auditor.

## Referensi
* ISACA Custodians of COBIT
* COBITCampus  COBIT education provided by ISACA
* ISO/IEC 20000 international standard for IT Service Management
* ISO/IEC 27000 Information Security Management Systems standards
* Wood, David J. 2010. "Assessing IT Governance Maturity: The Case of San Marcos, Texas". Applied Research Projects, Texas State University-San Marcos.
* The Institute of Internal Auditors' List of most commonly used Internal Control Frameworks 
* http://ecommons.txstate.edu/arp/345  (This paper applies a modified COBIT framework to a medium sized city).
* http://www.minimarisk.com/Minimarisk_Cobit5_Cheatsheet_v1_0.pdf  (This checklist/cheatsheet summarizes Cobit 5).

## Pranala lua
* (Inggris) Situs IT Governance Institute 
* (Inggris) Situs ISACA
http://www.youtube.com/watch?v=cN8DFStelKw

http://www.youtube.com/watch?v=B8BdKP2vIpQ

http://www.youtube.com/watch?v=4dzH0aYYpRw

http://www.youtube.com/watch?v=zoqk2s-ueOY
Takoyaki

**Takoyaki** (たこ焼き *atau*  蛸焼?) adolah makanan ringan Japang babantuak bola-bola ketek nan dibuek dari adonan gandum-jo dimasak dalam kuali panggorengan kusuih. Bola-bola tu biasonyo diisi jo dagiang gurita cancang atau potong dadu (*tako*), sapiahan tempura (*tenkasu*), acar sipadeh, jo daun bawang. Takoyaki bagian atehnyo dioleh jo saus takoyaki (ampia samo jo saus Worcestershire) jo mayonnaise, dan ditabua rumpuik lauik (*aonori*) jo ikan cakalang kariang. Ado banyak variasi resep takoyaki, misanyo ponzu (kecap jo *dashi* dan cuko limau), goma-dare (saus wijen jo cuko) atau cuko dashi.

Takoyaki mulonyo populer di Osaka, di ma surang tukang jua makanan jalanan banamo Tomekichi Endo disabuik sabagai urang nan patamo mambueknyo pado 1935. Takoyaki diilhami dek akashiyaki, iyolah pangsit bulek ketek dari Kota Akashi di Prefektur Hyōgo nan tabuek dari adonan talua, tapuang, jo gurita. Takoyaki mulonyo poluler di wilayah Kansai, kudian manyeba ka wilayah Kantō sarato wilayah-wilayah lainnyo di Japang. Takoyaki diubuangkan jo pasa kaget (*yatai) *dan* *kios-kios jajanannyo, sungguahpun ado banyak pulo rumah makan-rumah makan gadang kusuih takoyaki, tarutamo di wilayah Kansai. Takoyaki kini ko dijua di toko-toko komersial sarupo supermarket jo toserba 24-jam.

Kato "*yaki*" baasa dari   nan marupoan salah satu caro masak masakan Japang, iyolah "manggoreng atau mamanggang", dan dipakai juo untuak namo masakan Japang lainnyo, sarupo *teppanyaki*, *yakitori*, *teriyaki*, *okonomiyaki*, jo *sukiyaki*.

## Kuali Takoyaki

Kuali panggang takoyaki  atau kadang disabuik juo  biasonyo barupo wajan nan tabuek dari basi cor nan dipanuahi jo cetakan-cetakan satangah langkuangan bola. Basi taba tu ka mambuek takoyaki dipanehan sacaro marata, nan kudian dicukia baliak mambeuk adonan matahnyo maisi cetakan jo manjadi dasa dari bola takoyaki nan bulek tasabuik. Kompor gas takoyaki komersial lah dipakai dalam festival-festival Japang atau dek padagang kaki limo. Di rumah-rumah, versi listrik pelat panggang (*hot plate*) atau panggangan kompor (*stovetop*) juo biaso tasadio.

Satiok rumah di Osaka biasonyo punyo kuali panggang (loyang) takoyakinyo surang untuak mambuek masakan tu di rumah. Sabagai makanan kabanggaan nan acok dijadian lauk untuak makan nasi putiah, panduduak Osaka biasonyo indak padusi maupun laki-laki tau caro mambuek dan dapek mamanggang takoyaki. Bahan-bahan untuak mambuek takoyaki tasadio sacara langkok di toko. Kuali panggang takoyaki marupoan salah satu parabik rumah tangga nan aruih diadiahan dek orangtua kapado anak padusinyo nan manjadi marapulai.

## Galeri

File:Takoyaki_at_the_Richmond_Night_Market_by_SqueakyMarmot.jpg|Mamasak takoyaki
File:Takoyaki-1.jpg|Takoyaki diedangan jo saus Worchester Japang dan mayones
File:TakoyakiUeno.jpg|Takoyaki diedangan jo daikon kukua dan tsuyu
File:Yakitori_Yatai.jpg|Pasa kaget (*yatai*) takoyaki di Taman Yoyogi, Tokyo


## Caliak pulo

* Okonomiyaki
* Ikayaki
* Poffertjes

## Rujuakan

## Pautan lua
*  Nasi Bungkuih Aluminium & Takoyaki 
*  Octopus Fast Food Griddle  Sajarah takoyaki
*  Resep takoyaki
Chennai Express

***Chennai Express*** adolah sabuah pilem lago-komedi-romantis India produksi taun 2013, nan disutradarai dek Rohit Shetty dan diproduksi dek Red Chillies Entertainment. Pilem ko manampilan Shahrukh Khan jo Deepika Padukone sabagai pamaran utamo, bakisah tantang pajalanan surang laki-laki Rahul Mithaiwala dari Mumbai ka Rameswaram, dan a sajo nan tajadi dalam pajalanan tu satalah inyo jatuah cinto kapado surang gadih, nan tanyato adolah anak kapalo parewa satampek.

Pamotretan awa *Chennai Express* dimulai tanggal 27 September 2012, sadang paambiakan pilem dimulai pado Oktober 2012 dan salasai pado Mai 2013. Pilem ko dirilis di pasa lua nagari pado tanggal 8 Agustus 2013 dan saari kudian di India. Sungguahpun mandapek ulasan baragam dari para kritikus, pilem ko mamacahan rekor panjualan di India dan lua nageri, sabagai nan tacapek mancapai Rs 1 miliar (US$ 15 juta) netto di pasa domestik wakatu tu. Pilem ko kini adolah paringkek katujuah dalam daftar pilem India terlaris sapanjang maso.

## Ringkasan curito

Rahul Mithaiwala (Shah Rukh Khan) adolah surang bujang baumua ampek puluah taun nan tingga di Mumbai. Niniaknyo mamintonyo untuak manyebaan abu datuaknyo di duo sungai, iyolah di sungai Gangga jo Rameswaram. Di wakatu nan samo duo kawan Rahul maundangnyo pakansi ka Goa, ingga inyo diam-diam barancano untuak mambuang abu ko di Goa sajo. Namun, niniaknyo ingin maantanyo pai, mangkonyo Rahul tapaso juo pai jo kareta api. Inyo mambali tiket satu arah kareto *Chennai Express*, dan barancano untuak batemu kawan-kawannyo di tangah jalan.

Tapi, Rahul ampia lupo maambiak abu, mambueknyo tagageh-gageh naiak kareta. Kutiko niniaknyo lah indak nampak lai dan inyo sadang mancubo malompek dari kareta, inyo maliek surang gadih mudo balari-lari mangaja kareta tu. Inyo mambantu gadih tu jo ampek urang lai naiak kareta nan lah bagarak, tapi kareta sugiro malaju inggo inyo indak dapek turun lai. Rahul kudian mangataui baso urang-urang laki-laki tu adolah para sepupunyo, dan gadih tu nan banamo Meenalochni "Meena" Azhagusundaram (Deepika Padukone) sadang lari dari panikahan tapaso jo Tangaballi (Nikitin Dheer), iyolah calon nan dipiliahan dek ayahnyo. Ayah si gadih, iyolah Durgeshwara Azhagusundaram (Sathyaraj), adolah surang kapalo parewa gadang di Tamil Nadu.

Satalah babagai adegan kaja-mangaja, patualangan, jo bagaluik, kaduo tokoh utamo jatuah ati satu samo lain, dan Rahul akianyo aruih maadoki Tangaballi, ayah Meena, jo para bawahan mareka untuak dapek mamanangan maso datangnyo basamo Meena.

## Pamain
* Deepika Padukone sabagai Meenalochni "Meena" Azhagusundaram
* Shah Rukh Khan sabagai Rahul Mithaiwala
* Nikitin Dheer sabagai Tangaballi
* Sathyaraj sabagai Durgeshwara Azhagusundaram
* Priyamani (panampilan spesial pado "1 2 3 4 Get on the Dance Floor")
* Mukesh Tiwari sabagai Inspektur Shamsher
* Kamini Kaushal sabagai niniaknyo Rahul
* Lekh Tandon sabagai datuaknyo Rahul
* Rakesh Kukreti sabagai kawannyo Rahul

## Pangaragoan jo nominasi

## Rujuakan
Musajik Rayo Sumatera Barat

**Musajik Rayo Sumatera  Barat **adolah musajik nan tagadang di Sumatera Barat, talatak maadok Jalan Khatib Sulaiman, Kecamatan Padang Utara, Kota Padang. Musajik ko masih dalam tahap konstruksi sajak palatakan batu partamo pado 21 Desember 2007. Pambangunan dikarajokan sacaro batahap dek anggaran dari provinsi nan tabateh.

Muski indak rutin, Musajik Rayo Sumatera  Barat ko alah dipusatkan sabagai tuan rumah kagiatan kaagamoan skala regional sarupo tablig akbar, patamuan jamaah, panyalanggaroan Salat Ied inggo Salat Jumaik satiok pakannyo. Sajak awal taun 2012, pamarintah provinsi mamusatkan kagiatan wirid rutin jajaran pagawai nagari sipil untuak mangenalkan musajik. Namun, frekuensi pamakaian musajik untuak aktivitas ibadah masih tabateh dek karano alun sudahnyo fasilitas listrik jo alun tasadionyo aia barasiah.

Konstruksi musajik tadiri dari tigo lantai. Ruang utamo nan dipakai sabagai ruang salat talatak di lantai duo, tahubuang jo barando tabukak nan malandai ka jalan. Denah musajik babantuak pasagi nan marunciang di kaampek suduiknyo, manampilkan bantuak bantangan kain katiko ampek kabilah suku Quraisy di Mekkah babagi kahormatan mamindahan batu Hajar Aswad jo maegang masiang-masiang suduik kain. Bantuak suduik lancip sakaligus mawakili atok bagonjong pado rumah adaik Minangkabau *[[rumah gadang]]*.

## Rujuakan
Bani Hawazin

**Bani Hawazin** adolah salah satu kabilah Arab katurunan Qais 'Ailan, iyolah suku bangso Arab nan manatap di wilayah sakita&nbsp;Tha'if di Arabia. Katurunan Bani Hawazin taseba di Timua Tengah dan Afrika Utara sabauk anggota mareka banyak nan talibaik dalam panaklukan Muslim ka Suriah, Irak, Masia, Afrika Utara (tarutamo Bani Hilal atau Bani Sulaim) dan Spanyol. Katurunan mareka di Suriah umumnyo adolah Muslim Sunni, sadangkan katurunan mareka di Arabia kini ko dikana jo namo 'Utaibah.

Namo Bani Hawazin baasa dari namo tokoh muyangnyo iyolah Hawazin bin Mansyur bin Ikrimah bin Khashafah bin Qais 'Ailan, nan adolah katurunan dari Adnan. Adnan ko manurik para ahli silsilah Arab marupoan salah satu katurunan Ismail, nan adolah niniak muyang bagi suku-suku Arabia utara. Dari Bani Hawazin muncualah pacahan sukunyo, antaro lain Bani Sa'ad bin Bakar, Bani Jasyam bin Bakar, Bani Nashar bin Muawiyah, Bani Tsaqif, dan banyak lai, nan mambantuak pasakutuan Hawazin (*Ulya Hawazin*). Pasakutuan kabilah Hawazin tasabuik acok bakarajo samo dalam maadoki pasaingan jo kabilah gadang lain, misanyo taadok&nbsp;Bani Quraisy di Makah.

Satalah Muslim manaklukkan Makah, banyak suku jo kaum badui Arab di sakita Makah nan marupoan sakutu Bani Quraisy nan sacaro damai ikuik juo mangakui kapamimpinan Muhammad. Namun Bani Hawazin jo para sakutunyo sabagai saingan Makah mamandang kajadian tu sabagai bangkiknyo kapamimpinan baru Bani Quraisy nan kuaik dan ka jadi alangan bagi mareka dalam pasaingan pangaruah di&nbsp;jazirah Arabia. Bani Hawazin sugiro basiap-siap jo para sakutunya untuak baparang malawan Muslim dan Bani Quraisy,&nbsp;inggo kudian di antaro kaduo pihak tajadilah parang Hunain, parang Authas, jo&nbsp;pangapuangan Tha'if. Dari suku-suku sakutuan Hawazin, anyo Bani Ka'ab jo Bani Kilab sajo nan indak turuik mamarangi pasukan Muslim. Akia dari paparangan dan pangapuangan tarsabuik adolah kamanangan gadang bagi pihak Muslim. Ateh pamuhunan utusan Bani Hawazin, sadonyo tawanan mareka sabanyak 6.000 urang lalu dilapehan, dan satalah tu masarakaik Bani Hawazin babondong-bondong masuak Islam.

Badasa jo&nbsp;hadits riwayaik&nbsp;Abu Hurairah jo&nbsp;Ibnu Abbas, Kuraan&nbsp;pado awanyo diturunan dalam tujuah dialek bahaso Arab (*sab'ah ahruf*), di ma salah satunyo adolah dalam dialek Bani Hawazin.

## Tokoh
* Halimah as-Sa'diyah (ibu susu Nabi)
* Maimunah binti al-Harits (ummul mu'minin)

## Caliak pulo
* Arabia pra-Islam

## Rujuakan
Rangkiang

**Rangkiang** atau **Lumbuang** adolah bangunan nan dipakai untuak tampek manyimpan padi punyo suatu kaum di Minangkabau, nan pado umumnyo talatak di laman Rumah Gadang.

Rangkiang barasa dari kato *Ruang hyang*, nan kudian mangalami parubahan bunyi manjadi *Rangkiang*. Padi di dalam rangkiang ado dalam pangawasan mamak atau tungganai dalam suatu kaum, sadangkan kuaso panuahnyo dipacik dek *[[Bundo Kanduang]]*.

Rangkiang mampunyoi pintu ketek nan talatak di bagian ateh dari salah satu dindiang *singkok*. Untuak naiak ka rangkiang dipakai janjang nan tabuek dari batuang. Janjang iko dapek dipindahan, bilo indak digunokan mako janjang ko disimpan di bawah kolong rangkiang.

## Etimologi
Asa kato *rangkiang* iolah dipasingkek dari kato bahaso Minangkabau *"ruang [[hyang]] (Dewi Sri)"* ("ruang Dewi Sri"), dewi padi.

## Jinih
Rangkiang mamiliki babarapo jinih jo fungsi sarato bantuak nan babeda, diantaronyo:

### Sitinjau Lauik

Rangkiang iko dipakai untuak manyimpan padi nan ka digunokan untuak kabutuahan rumah tanggo. Bantuak Rangkiang nan disabuik juo jo *Kapuak Adaik Jo Pusako* iko labiah langsiang dibandiangan jo Rangkiang nan lain, batagak di ateh ampek
tiang jo talatak di tangah di antaro rangkiang nan lain.

### Sibayau-Bayau
Disabuik juo *Kapuak Salang Tenggang*, padi nan disimpan dalam Rangkiang iko dipakai untuak kabutuahan makan sahari-hari anggota kaluarga Rumah Gadang. Rangkiang nan lataknyo di ujuang kanan iko batagak di ateh anam tiang, jo bantuaknyo nan labiah gadang dari Rangkiang nan lain.

Salain itu, Rangkiang iko dipakai pulo untuak kabutuahan acara adaik, misalnyo acara Batagak Pangulu, Baralek Gadang, aqiqah, sunaik rasul jo lain sabagainyo nan diadokan dalam Rumah Gadang.

### Sitangguang Lapa atau Sitangka Lapa
Rangkiang iko digunokan untuak manyimpan padi cadangan nan kan dipakai di musim paceklik. Bantuaknyo samo jo *Rangkiang Sitinjau Lauik* hanyo sajo Rangkiang iko dilatakan di ujuang kiri. Rangkiang iko disabuik juo jo *Kapuak Gantuang Tungku*.

### Kaciak
Rangkiang iko digunokan untuak manyimpan *Padi Abuan* nan ka dijadian baniah nan akan ditanamkan. Pado umumnyo, bantuak dari rangkiang ko samo halnyo jo bantuak dari Rangkiang Sitinjau Lauik, hanyo sajo bantuak atoknyo nan kadang indak bagonjong.

## Galeri

File:COLLECTIE TROPENMUSEUM Tweedelig messingen model van een rijstschuur TMnr 1508-22.jpg
File:COLLECTIE TROPENMUSEUM Tweedelig messingen model van een rijstschuur TMnr 1505-3.jpg
File:COLLECTIE TROPENMUSEUM Messingen model van een rijstschuur TMnr 400-8.jpg
File:COLLECTIE TROPENMUSEUM Vrouw en kinderen stampen rijst in uitgeholde stenen voor een loemboeng (rijstschuur) Alahanpandjang Solok TMnr 10011162.jpg


## Rujuakan
Lauik Mediterania

**Lauik Tangah**, kadang disabuik **Lauik Mediterania** ('Mediterrania' baarati 'darek/nagari tangah') adolah lauik antarbenua nan talatak antaro Eropa di utara, Afrika di selatan, jo Asia di timur, mancakup wilayah salaweh 2,5 juta km².

Pado maso lalu, lauik ko marupokan jalur lalu lintas nan padek, mamungkinkan padagangan jo patukaran budayo antaro urang Mesir, Yunani Kuno, Romawi Kuno, jo Timur Tangah. Sijarah Mediteranian baparan pantiang untuak pamulaan jo pakambangan Paradaban Barat.

## Geografi
Lauik Tangah diubuangkan ka Samudra Atlantik dek Salek Gibraltar di barat jo Lauik Marmara sarato Lauik Hitam, dek Salek Dardanella jo Bosporus, baurutan, di timur. Lauik Marmara biasonyo dianggap bagian dari Lauik Tangah, akan tetapi indak mancakup Lauik Hitam. Tarusan Suez di tanggara mangubuangkan Lauik Tangah jo Lauik Merah.

Pasang-suruik di Lauik Tangah sangaik tabatek karano hubuangan nan sampik jo samudra.

Iklim Lauik Tangah biasonyo musim dingin nan basah jo musim paneh nan paneh jo kariang. Tumbuahan spesial daerah iko adolah zaitun, anggur, jeruk, *[[tangerine]]*, jo *[[Oak cork|cork]]*.

Nagara nan bagaris pantai jo Lauik Tangah adolah :

### Pulau-pulau
Pulau gadang di Lauik Tangah:
* Siprus, Kreta, Euboea dan Rhodos di timur Lauik Tengah
* Sardinia, Korsika, Sisilia, dan Malta di tangah Lauik Tengah
* Ibiza, Mallorca dan Minorca (Kepulauan Balearik) di barat Lauik Tengah

## Caliak pulo
* Palabuahan di Valencia
* Dataran randah Mediteranea
* Familial Mediterranean fever
* Sijarah Mediterania
* Holy League (Mediterania)
* Lauik Seto Inland, dijuluki Lauik Tengahnya Jepang
* Tarusan Suez

## Pautan lua

*  Environment and Development in the Mediterranean Region 
*  cevennes mediterranean tourism
Bahaso Tsat

**Bahaso Tsat**, disabuik juo **Utsat**, **Utset**, **Champa Hainan**, atau **Huíhuī** (), adolah bahaso nan dipatutuaan dek 4.500 urang Utsul, nan marupoan panduduak kampuang-kampuang di Yanglan jo Huixin dakek kota Sanya, Hainan, Cino. Bahaso Tsat adolah anggota Malayu-Polinesia dalam kaluargo rumpun bahaso Austronesia, nan tamasuak dalam rumpun bahaso Chamik nan baasa dari daerah pasisia Vietnam.

Lain daripado bahaso Austronesia lainnyo, bahaso Tsat lah bakambang manjadi bahaso banada (*tonal*), mungkin karano pangaruah efek daerah linguistik dan ubuangan jo babagai bahaso banada nan ditutuaan di Hainan iyolah babagai bahaso Cino misanyo bahaso Hainan jo bahaso Cino standar, rumpun bahaso Tai–Kadai misanyo rumpun bahaso Hlai, sarato rumpun bahaso Hmong–Mien misanyo bahaso Kim Mun.

Salah satu riwayaik Utsat manyabuik baso kutiko para lalaki sampai di Hainan, mareka maambiak bini dari urang Li, nan adolah panutua bahaso banada. Para bini ko satalah tu mungkin bapindah ka Tsat, sadangkan anak-anak mareka saindaknyo katurunan patamo mungkin sajo tumbuah babahaso Tsat dan Li. Riwayaik lain nan babedo manyabuik baso para lalaki jo padusi sampai basamo-samo, namun apopun itu nan jaleh ado ubuangan di maso awa antaro urang Utsat jo urang Li.

## Panggolongan
Bahaso Tsat tamasuak dalam kalompok bahaso Chamik, cabang dari bahaso Malayu-Polinesia dari kaluargo rumpun bahaso Austronesia. Bahaso-bahaso nan punyo ubuangan dakek jo bahaso Tsat adolah bahaso Cham, Roglai, Jarai, Rade, Aceh, jo bahaso-bahaso lainnyo dalam rumpun bahaso Chamik.

Satalah kadatangan urang Utsat di Hainan, bahaso Tsat mandapek banyak pangaruah dari bahaso Hainan, iyolah dialek Min Selatan nan manjadi lingua franca satampek. Kuaiknyo identitas masarakaiknyo jo raso satio taradok bahaso sabauk pabedoan nan ado, antaro lain dek agamo Islam nan mareka anuik, mangko Utsat mampatahanan bahasonyo. Sungguahpun baitu, kosakato bahasonyo jadi sabana banyak maminjam dari bahaso Cino, sarato tatabahasonyo pun alah tapangaruah bana jo tatabahaso dari bahaso-bahaso Hainan tu.

## Tonogenesis
Pambantuakan nada (tonogenesis) pado bahaso Cham Hainan bakaitan jo babagai nada pado bahaso Proto-Chamik.

## Contoh angka
Barikuik contoh panyabuikan angka dalam bahaso-bahaso Tsat, Cham, Roglai, Jarai, jo Aceh (samo-samo bahaso Chamik), sarato bahaso Minangkabau (taubuang labiah jauh, samo-samo Malayu-Polinesia), sbb.:

**Tsat**

1 = sa

2 = thua

3 = kiu

4 = pa?

5 = ma

6 = na:an?

7 = su

8 = pa:an?

9 = thua pa:an?

10 = piu

**Cham**

1 = tha

2 = twa

3 = klow

4 = pa?

5 = lami

6 = nam

7 = tacuh

8 = thalipan

9 = samilan

10 = pluh

**Roglai**

1 = sa

2 = duo

3 = tlau

4 = pa?

5 = ema

6 = nam

7 = kjuh

8 = sapan

9 = duapan

10 = pluh

**Jarai**

1 = sa

2 = duo

3 = kleu

4 = pa?

5 = rema

6 = nam

7 = tejuh

8 = repan

9 = duo repan?

10 = pluh

**Aceh**

1 = sa

2 = duwa

3 = lhee

4 = peut

5 = limong

6 = nam

7 = tujoh

8 = lapan

9 = sikureung

10 = ploh

**Minang**

1 = ciek

2 = duo

3 = tigo

4 = ampek

5 = limo

6 = anam

7 = tujuah

8 = dalapan

9 = salapan

10 = sapuluah

## Catatan kaki

## Rujuakan
* 

## Pautan lua
* 
*Recent papers on Tsat
Antigua jo Barbuda

**Antigua jo Barbuda** adolah namo ciek nagara kapulauan di Amerika Utara, tapeknyo talatak antaro Lauik Karibia jo Samudra Atlantik. Nagara ko tadiri dari duo pulau gadang nan bapaunyi, iyolah Antigua jo Barbuda, sarato pulau-pulau nan labiah ketek (sarupo Great Bird, Green, Guinea, Long, Maiden, jo York Islands, sarato nan agak jauah di selatan pulau Redonda). Jumalah panduduak tatapnyo sakita 81.800 jiwa (manuruik Sensus 2011). Ibukota nan adolah palabuahan dan kota tagadangnyo juo adolah St. John's, nan talatak di Antigua.

## Catatan

## Referensi

## Pautan lua
* Antigua and Barbuda, United States Library of Congress
* 
* Antigua and Barbuda  from *UCB Libraries GovPubs*
* 
* Antigua and Barbuda from the BBC News
* World Bank's country data profile  for Antigua and Barbuda
* ArchaeologyAntigua.org  – 2010March13 source of archaeological information for Antigua and Barbuda
Batu basurek

**Batu basurek,** **Batu batulih**, atau **Prasasti** adolah piagam atau dokumen nan ditulih pado bahan nan kareh jo tahan lamo. Panamuan batu basurek pado sajumlah situs arkeologi, manandokan akhia dari zaman prasejarah, yakni periode dalam sijarah kuno Indonesia nan masyarakaiknyo alun mangenal tulisan, manuju zaman sijarah, di mano masyarakaiknyo alah mangenal tulisan. Ilmu nan mampalajari tantang batu basurek disabuik Epigrafi.

## Batu basurek kuno
Di antaro babagai sumber sijarah kuno Indonesia, sarupo naskah jo barito asiang, prasasti dianggap sabagai sumber tapantiang karano mampu mambarikan kronologis suatu paristiwa. Ado banyak hal nan mambuek suatu prasasti sangaik manguntuangkan dunia panalitian maso lampau. Salain manganduang unsua pananggalan, batu basurek pun manjalehan sajumlah namo jo alasan batu basurek tu dibuek.

Di Minangkabau, batu basurek banyak dapek diliek di daerah Batusangka tarutamo di Pagaruyuang, Saruaso, Padang Panjang, Rambatan jo Ombilin (tapi danau Singkarak). Salain itu, ado juo di daerah Lubuk layang Selatan, Kecamatan Rao Mapattunggul, Kabupaten Pasaman, Sawahlunto Sijunjung (Padangroco), Muara Takus jo di Mahat.

Batu basurek iko bahubuangan jo maso karajaan Adityawarman nan mamarintah sakitar abaik ka-14. Dipakiroan ado sakitar 30 buah batu basurek tapi hanyo ado babarapo sajo nan dapek dibaco, diantaronyo:

* Batu basurek Kubu Ra-jo I (duo buah batu basurek)
* Batu basurek Kubu Ra-jo II
* Batu basurek Pagaruyuang IV
* Batu basurek Pagaruyuang V
* Batu basurek Pagaruyuang VI
* Batu basurek Pagaruyuang VII
* Batu basurek Pagaruyuang VIII

Babarapo batu basurek nan lain nan pantiang adolah:

* Batu basurek Banda Bapahek
* Batu basurek Saruaso I
* Batu basurek Saruaso II
* Batu basurek Lubuk Layang
* Batu basurek Rambatan

## Batu basurek modern
Dalam pangaratian modern di Indonesia, batu basurek acok dikaitkan jo tulisan di batu nisan atau di gaduang, utamonyo wakatu palatakan batu partamo atau parasmian suatu proyek pambangunan. Dalam barito-barito media massa, misalnyo, kito acok mandanga presiden, wakil presiden, mantari, atau kapalo daerah marasmikan gaduang A, gaduang B, jo sataruihnyo jo pangguntiangan pita jo panandotanganan batu basurek. Dengan demikian istilah batu basurek tatok lestari hinggo kini.

## Rujuakan
Newell's Old Boys

**Club Atlético Newell's Old Boys** adolah ceiek klub ulahrago  Argentina nan bakaduduakan di Rosario, Santa Fe, Argentina. Klub ko didirian pado Nopember 1903, dan dinamoan manuruik namo Isaac Newell, surang parintih sipak bola Argentia.

Awanyo anggota dari Asosiasi Sipakbola Rosario, Newell's kudian bagabuang jo Asosiasi Sipak Bola Argentina (AFA) pado 1939. Mareka adolah juaro sipak bola Agentina pado taun 2013, dan lah mamanangan Divisi Primera AFA anam kali sapanjang maikuik kompetisi ko. Newell's lah panah juo tigo kali juaro kaduo Copa Libertadores, iyolah pado 1988 jo 1992.
Arizona

**Arizona** (; ) (; O'odham: *Alĭ ṣonak* [ˡaɺi ˡʃonak]) adolah sabuah nagara bagian Amerika Sarikat nan talatak di wilayah barat. Arizona adolah nagara bagian nan paliang gadang ka-6 dan bapanduduak tabanyak ka-14. Ibu kotanyo adolah Phoenix.

## Pautan lua

;Official state government website
* Official Website of the State of Arizona

;Other reference links
* Arizona State Guide, from the Library of Congress
* 
* Arizona Demographic Data from FedStats 
* Arizona USDA State Fact Sheet 
* Arizona Indicators, state's central resource for information on a wide range of topics
* Energy Data & Statistics for Arizona
* Arizona State Databases  – Annotated list of searchable databases produced by Arizona state agencies and compiled by the Government Documents Roundtable of the American Library Association.
* Arizona State Library, Archives and Public Records 
* 
* 
* 

;Tourism information links
* Official Arizona Office of Tourism 
* Arizona Game & Fish Department (Hunting, Boating & Fishing)
* Arizona State Parks
* American Southwest, a National Park Service ''Discover Our Shared Heritage'' Travel Itinerary
*
Cati Bilang Pandai

**Cati Bilang Pandai** adolah tokoh nan tasabuik dalam Tambo Alam Minangkabau, urang nan santiang bijaksano, candokio, ayah dari Datuak Parpatiah Nan Sabatang nan legendaris. Cati Bilang Pandai dikana juo banamo Indo Jati, bakawan jo Sang Sapurba dalam khazanah Malayu.

Sasuai jo kiasan nan ado dalam tambo, Cati Bilang Pandai diisyaraikan sabagai bantuak kaarifan dan kabijaksanaan. Tamasuak dalam silek, Cati Bilang Pandai juo marupokan tokoh silek nan mampunyoi kabijaksanaan. Garak langkahnyo tatata jo panuah parhituangan dan kasaimbangan. Kaduo hal itu didapekan dari babagai kajian ilmu nan dikaji sacaro mandalam. Garak langkah tasabuik juo didapek dari hasil mancaliak ka sagalo sisi dan sagalo arah, nan kamudian manghasilkan pandangan nan sampurna.  *"Samparono silek tak bagarak",* adolah ungkapan nan manggambaran garak langkah tasabuik. Nan mano artinyo, sabuah pamahaman nan dilahiaan dari pangatahuan nan lueh dan manumbuahan kayakinan nan kuek dan kokoh dalam diri sahinggo manamuaan garak langkah nan dikontrol dek energi sajati dalam diri.

Dalam ungkapan *ka pai tampek batanyo, ka pulang bakeh babarto,* Cati Bilang Pandai dimaknai sabagai urang yang arif dan bijaksano dan kayo jo ilmu pangatahuan. Tapi jikok dicaliak badasarkan suduik pandang silek, Cati Bilang Pandai adolah karangko nan mambantuak karakter silek. 

## Rujuakan
Zichyújfalu

**Zichyújfalu** marupoan sabuah kampung nan talatak dalam distrik Gárdony, Hongaria.
## Catatan kaki

## Pautan lua
Taluak Persia

**Taluak Persia** adolah kalanjuikan Taluak Oman di antaro Jazirah Arab jo Iran. Lauik padalaman salaweh 233.000&nbsp;km² iko dihubuangkan jo Taluak Oman di timur dek Salek Hormuz, jo akhia baratnyo ditandoi jo delta sungai Arvand Rood, nan mambaok aia dari Karun, Eufrat, jo Tigris. Laweh wilayahnyo 241.000&nbsp;km². Panjangnyo adolah 989 kilometer nan mahubuangkan utamonyo Iran dari Arab Saudi jo pamisah tapendek kiro-kiro 56&nbsp;km di Salek Hormuz.
 
Panjangnyo iolah 1.000&nbsp;km, jo laweh maksimumnyo 370&nbsp;km. Ka selatan, garih pantainyo randah, sadangkan pasisia di bagian Irannyo bagunuang-gunuang. Suhunyo tinggi, jo kadar garamnyo sakitar 40% dek panguapan nan labiah tinggi daripado pasokan aia segar. Sumber aia segar utamonyo dari Irak, jo Arvand Rud, patamuan Sungai Eufrat, Tigris, jo Karun.

Namo Persia untuak lauik iko dipinjam hampia saluruah bahaso-bahaso lamo tamasuak Yunani jo Latin sabagai  Taluak Persia — dan alah dipakai di manopun sajak dahulu kala, untuak manandoi nagara kabangsoan utamo jo partamo di daerah itu nan banamo Kakaisaran Persia (Iran). Kabanyakan nagara jo organisasi manggunokan namo Taluak Persia.

Nagari-nagari Muslim di sapanjang garih pantai Taluak Persia iolah (saarah jarum jam, dari tenggara) Uni Emirat Arab, Arab Saudi, Qatar di samananjuang lapeh pantai Arab Saudi, Bahrain di darek, Kuwait jo Irak di barat lauik, jo Iran di utara. Taluak Persia jo daerah pasisianyo iolah satu-satunyo sumber tagadang minyak bumi jo industri tapauik nan mandominasi daerah iko. Babagai kapulauan ketek tasebar di kapulauan iko.
Mesopotamia

**Mesopotamia** (dari : tanah di antaro sungai-sungai;  (*bilād al-rāfidayn*)): "tanah dari sungai-sungai" talatak di antaro duo sungai gadang, Efrat jo Tigris. Daerah nan kini manjadi Republik Irak itu pado zaman dahulu disabuik Mesopotamia, nan dalam bahaso Yunani baarati "(daerah) di antaro sungai-sungai". Dek bidang tanah nan panjang jo  sampik bak cando bulan sabik jo tanahnyo nan subur, daerah iko acok juo disabuik "Bulan Sabik Subur". Namo Mesopotamia alah dipakai dek para panulis Yunani jo Latin kuno, sarupo Polybius (abaik 2 SM) jo Strabo (60 SM-20 M). Tanah subur iko alah manumbuahkan banyak paradaban kuno nan mego nan sacaro kolektif tanamo subagai paradaban Mesopotamia. Ikolah paradaban paliang awal di Asia  Barat jo salah satu nan tatuo di dunia.

Manuruik kayakinan Kristen jo Yahudi co dalam Perjanjian Lamo, ado usaho mangubuangkan kaluarga Abraham (nan kudian disabuik "Bapa Urang Bariman" dan diakui dek tigo agamo monoteistik dunia, Islam, Kristen, jo Yahudi ) jo Mesopotamia. Dalam kitab Kejadian 11:31 dikatokan, pado suatu maso kaluarga Abraham bapindah dari Ur Kaśdim ka Haran sabalun akhianyo bapindah ka Kanaan (Daerah Israel jo Palestina kini).

Lokasi Ur Kaśdim biasonyo marujuak pado *Tell el-Muqayyar*, situs bakeh raruntuahan Kota Ur kuno dari periode Sumeria. Sadangkan Haran talatak di bagian utara Mesopotamia, di tapi Sungai Efrat.
Alabama

**Alabama** () adolah nagara bagian Amerika Sarikat nan talatak di wilayah selatan. Nagara bagian ko babatah jo Tennessee di utara, Georgia di timur, Florida jo Taluak Meksiko di selatan, jo Mississippi di barat. Alabama adolah nagara bagian nan paliang laweh ka-30 dan bapanduduak ka-24 paliang banyak, dan punyo  jalur aia nan dapek dilalui, salah satu nan paliang panjang. Ibu kotanyo adolah Montgomery, tapi kota nan paliang gadang adolah Birmingham.

## Rujuakan

## Pautan lua

* Alabama.gov – Official State Government web site
* 
* Alabama State Guide, from the Library of Congress
* All About Alabama , at the Alabama Department of Archives and History
* Code of Alabama 1975 – at the Alabama Legislature site
* USGS real-time, geographic, and other scientific resources of Alabama 
* Alabama QuickFacts  from the U.S. Census Bureau
* Alabama State Fact Sheet  from the U.S. Department of Agriculture
*
Alaska

**Alaska** () adolah sabuah nagara bagian Amerika Sarikat nan talatak paliang utara di antaro nagara-nagara bagian lain. Alaska babateh jo wilayah Kanada, British Columbia jo Yukon di timur, Selat Bering di barat, Lauik Chukchi jo Beaufort di utara, jo Samudera Pasifik di selatan. Alaska adolah nagara bagian nan paliang gadang di Amerika Sarikat, tapi punyo panduduak nan paliang saketek katigo dan kapadatan panduduak paliang randah. Kiro-kiro satangah dari panduduak nagara bagian ko tingga di wilayah metropolitan Anchorage, kota tagadang di Alaska. Ibu kota rasminyo adolah Juneau.

## Pautan lua

* 
* Alaska's Digital Archives
* Alaska Inter-Tribal Council
* 
*
Salimbado

***Tetraponera rufonigra***, adolah species samuik dari family 	Formicidae, nan acok sarobok dari nagaro-nagaro Asia jo Afrika.

Panduduak satampek indak nio manggaduah samuik iko dek mareka  punyo sangek nan sangaik padiah nan akan mareka  gunoan walau kanai gaduah saketek. Efek sangek samo kayak kanai pantak labah dan diikuti jo bangkak nan manyakitkan salamo babarapo jam.

## Habitat
Tampek tingga alami mareka  adolah hutan tropis dima mareka  mambuek sarang di tunggua pohon tuo nan mati tapi juo acok ditamuan di dakek tampek tingga manusia dima mareka  akan mambuek sarang di kayu-kayu balok.

## Subspecies
* *Tetraponera rufonigra ceylonensis* (Forel, 1909)
* *Tetraponera rufonigra rufonigra* (Jerdon, 1851)
* *Tetraponera rufonigra testaceonigra* (Forel, 1903)
* *Tetraponera rufonigra yeensis* (Forel, 1902)

## Referensi

## Pranala lua
* 
* 
*  at *[http://www.antwiki.org/wiki/Main_Page antwiki.org]*
* Animaldiversity.org
* Itis.org
Ratnasiri Wickremanayake

**Ratnasiri Wickremanayake** (, ; 5 Mai 1933 – 27 Desember 2016) adaoah surang politisi Sarilangka nan panah manjabaik sabagai Pardano Mantari, yaitu antaro 2000-2001 jo 2005-2010. Baliau adolah anggota Daftar Nasional pado Parlemen Sarilangka. 

Wickremanayake alah pulo mamaciak babarapo jabatan mantari pado Pamarentahan Sarilangka, sajak taun 1970.

## Rujuakan
Daftar bahaso di Sumatera

**Daftar Bahaso di Sumatera** iko mamuek babagai bahaso nan taseba di Pulau Sumatera, Indonesia, barikuik kode bahasonyo.
 



## Pautan lua
*
Lumuik

Tumbuahan **lumuik** adolah namo tradisional nan dipakai untuak manunjukkan tanaman darek nan non-vaskular. Dalam bahaso sehari-hari, istilah "lumuik" dapek marujuak ka babarapo divisio. Klasifikasi lamo pun manggabuangkan lumuik ati jo lumuik tanduak ka dalam Bryophyta, sampai di dalam Bryophyta tagabuang lumuik tanduak, lumuik ati, dan lumut daun (Musci). Dalam pakambangan  taksonomi tumbuahan manunjukkan bahwa penggabungan iko parafiletik, sampai diputuskan paralu untuak mamisahkan lumut ati jo lumuik tanduak ka lua dari Bryophyta.

## Referensi